Șoferii vor plăti amenzi usturătoare odată cu modificarea Codului Rutier, care se va face începând cu 12 octombrie.

Codul Rutier a fost înăsprit în ședința de Guvern din 12 august, iar aplicarea măsurilor se va face la 60 de zile de la publicarea OUG în Monitorul Oficial, și din 12 octombrie polițiștii rutieri vor aplica noile sancțiuni șoferilor care nu respectă legea.

Astfel, șoferii nu vor mai putea folosi telefonul mobil sau dispozitive cu ajutorul cărora se pot face înregistrări foto/video în timp ce conduc. Sancţiunea este maximum 725 de lei şi 4 puncte de penalizare, însă cei prinși ar putea rămâne și fără permis de conducere.

Interdicția se aplică tuturor conducătorilor auto, indiferent dacă pentru vehiculul în cauză este nevoie sau nu de permis.

Cei care folosesc vehicule pentru care nu este nevoie de permis, precum biciclete sau trotinete, vor risca amenzi cuprinse între 870 și 1.160 de lei.

Aceste măsuri se aplică doar dacă conducătorul se află în mișcare, însă nu vor scăpa de amenzi șoferii care butonează telefonul la semafor.

Editor web: Vlad Mironescu